ОТЧЕТ ЗА КОНТРОЛНАТА ДЕЙНОСТ НА РИОСВ – Монтана
за периода 01.12 ÷ 31.12.2014 г.

През периода 01.12.2014 г. ÷ 31.12.2014 г. експертите на РИОСВ – Монтана са извършили 21 проверки на 20 обекта. Издадени са две наказателни постановления на обща стойност 3 000 лв.  Издадени са три броя наказателни постановления с обща стойност 1201.30 лв. Постъпилите суми от наложени санкции са 4 643,35. лв.
Най-важните акценти в извършената месечна контролна дейност на риОсв – Монтана са: 

През месец декември 2014 г. е извършена, съгласно заповед на директора на РИОСВ – Монтана комплексна проверка в изпълнение на годишния план за контролната дейност на РИОСВ – Монтана за установяване съответствието на дейността с изискванията на екологичното законодателство на „РУА България” ЕООД, гр. Монтана. Доклада от комплексната проверка е публикуван на интернет страницата на РИОСВ – Монтана.
Компонент „Води”

През отчетния период експертите от направление „води”  са  извършили проверки на следните обекти:
-  „Аркус” АД, гр. Лясковец, обект за обособено производство гр. Лом  -  съставяне на констативен протокол за налагане на санкция, за превишени емисионни ограничения в издадено разрешително за заустване на отпадъчни води, по показатели „неразтворени вещества” и „цинк”. 
- „Компас” АД  - производство на месни консерви с. Комарево, общ. Берковица  - съставяне на констативен протокол за налагане на санкция за превишаване на емисионните ограничения в разрешителното за заустване на отпадъчни води, и замърсяване водите на р. Костенка. 

-  „Сомат” АД, клон Видин – транспортна и спедиторска дейност, във връзка с мотивирана молба за преразглеждане на наложена санкция, за превишени емисионни ограничения в издадено разрешително за заустване на отпадъчни води. По резултати от протоколи на РЛ – Монтана, при проведен мониторинг е установено, че емисионните ограничения в издадено разрешително за заустване на отпадъчни води по съответните показатели са в нормите. 
- в с. Септемврийци, общ. Вълчедръм, във връзка с изпълнение на проект за водоснабдяване на населеното място, финансиран от ПУДООС. При проверката е констатирано, че проекта е реализиран  и средствата са изразходвани по предназначение. 
-   с. Винарово, общ. Ново село, във връзка с изпълнение на етап от строителството в изпълнение на проект за водоснабдяване на населеното място, финансиран от ПУДООС. При проверката е констатирано, че етапа е реализиран  и средствата са изразходвани по предназначение. 
Компонент „въздух” и фактор „шум”
- бензиностанция с. Лехчево, общ. Бойчиновци към „Булпетрол” ЕООД – по прилагане изискванията на ЗЧАВ и наредба № 16. При проверката е констатирано, че обекта е ликвидиран и не функционира от 2013 г. Бензиноколонките са демонтирани и площадката е обявена за продан. Обекта ще бъде заличен от регистъра за контрол на РИОСВ – Монтана;  
- Общинска администрация Видин – във връзка с прилагане на програмата за намаляване нивата на финни прахови частици и достигане на установени норми за съдържанието им в атмосферния въздух в общ. Видин, разработена съгласно ЗЧАВ и наредбата за периода 2011-2014 г. и писмо на МОСВ. Срокът на действие на програмата е м. декември 2014 г. По данни от мониторинга, осъществен от автоматична измервателна станция през 2014 г. по показател финни прахови частици е установено, че няма да бъдат спазени средногодишните норми на  концентрация. В констативния протокол от проверка до кмета на общината е дадено предписание  в срок 30.09.2015 г. да се разработи нова програма за намаляване нивата на фини прахови частици и достигане на установените норми на съдържание в атмосферния въздух с план за действие към програмата; 

- Общинска администрация Монтана – във връзка с прилагане на  програмата за намаляване нивата на финни прахови частици и достигане на установени норми за съдържанието им в атмосферния въздух в общ. Монтана, разработена съгласно ЗЧАВ и наредбата за периода 2011-2014 г. и писмо на МОСВ. Срокът на действие на програмата е м. декември 2014 г. По данни от мониторинга, осъществен от автоматична измервателна станция през 2014 г. по показател фини прахови частици е установено, че няма да бъдат спазени средногодишните норми на  концентрация. В констативния протокол от проверка до кмета на общината е дадено предписание  в срок 30.09.2015 г. да се разработи нова програма за намаляване нивата на фини прахови частици и достигане на установените норми на съдържание в атмосферния въздух с план за действие към програмата;
- на бензиностанция с. Лехчево, общ. Бойчиновци към „Бета ойл” ООД, с. Лехчево –  по прилагане изискванията на ЗЧАВ и наредба № 16 и във връзка с писмо на МОСВ за проверка на нови обекти. При проверката се констатира, че на обекта е изградена и функционира система за улавяне на бензиновите пари, при зареждане на резервоарите от подвижни автоцистерни в съответствие с изискванията. Бензиноколонките са оборудвани със система за улавяне на парите и при зареждане на МПС. Управителят на дружеството е запознат с изискванията и сроковете за прилагане на Етап ІІ. При проверката нарушения не са констатирани.  

Управление на отпадъците и опазване на почвите

- Кравеферма в с. Комощица, общ. Якимово към СК „Единство – Венета Димитрова”, по компонент „почви”.  При проверката е констатирано, че същата е разположена в горната част на стопанския двор на селото на площ от около 87 дка. Отглеждат се 400 бр. животни. – оборно в 6 броя помещения. Торопочистването се извършва по сух способ и се депонира на бетонирани торови площадки в границите на фермата. Течната фракция се отвежда в 6 броя бетонирани покрити шахти, като след запълване се използва за наторяване на земеделски земи. При проверката замърсяване с торов отпадък извън обекта не е констатирано; 

- Проверка  извънредна на  терен в сервитута на яз. Огоста по сигнал за нерегламентирано изземване на хумус, както и от прилежащи частни имоти. Проверката е извършена съвместно с представители на общ. Монтана и ХТУ „Огоста”, клон „Мизия” гр. Враца. При проверката изкопни дейности не са констатирани, както не е засечена техника и работен персонал. Има видими следи от извършени подобни дейности, като терена е в сервитута на хидротехническото съоръжение;
Биоразнообразие и защитени територии
През месец декември 2014 г. са обработени 24 броя горскостопански програми и са издадени още 2 бр. изходящи документа по ЗБР. 

Химикали
- „Айхоф компонент България” ООД, гр. Видин – производство на електронни модули и компоненти за външния пазар – по прилагане изискванията на ЗЗВВОХВС и наредбата за съхраняване на ОХВС. Съгласно Регламент ЕО № 1907/2006 г. (REACH) дружеството се явява потребител на химични вещества и смеси с внос от Германия. При проверката са представени ИЛБ за същите. Изготвена е оценка за безопасното им съхранение съгласно изискванията, както и заповед с определяне на отговорни лица с достъп и за работа с тях. Същите се съхраняват в склад с ограничен достъп извън производствените халета. При проверката нарушения не са констатирани;
- „Фанти ГТ” АД, гр. Видин – транспортна дейност, газ станция, бензиностанция и цех за регенерация на гуми, съгласно изискванията на ЗЗВВОХВС. При проверката се констатира, че цеха за регенериране на автомобилни гуми, в който се е използвало хим. в-во разтвор на естествен каучук не работи от 2 години. Другите обекти – газ станция и бензиностанция също не работят. На територията на промишлената площадка не се съхраняват химични в-ва и смеси;

- „Владей – 7” ЕООД, с. Крива бара, обект варов възел за производство на варови разтвори- по прилагане изискванията на ЗЗВВОХВС. В констативния протокол от проверката е дадено предписание на управителя на „Владей – 7” ЕООД  в срок до 08.01.2015 г. да бъде извършена предварителна регистрация, съгласно регламент 1907/2006 (Регламент REACH) и нотификация по регламент ЕО 1272/2008 г. (CLP).; 

- „Кнауф България” ЕООД, гр. София, обект за производство на гипс фазерни плоскости в гр. Видин - по изпълнение на предписание, дадено в констативен протокол от проверка, изискващо изготвяне на собствена оценка за предотвратяване и отстраняване на екологични щети. При проверката е констатирано, че предписанието е изпълнено. 
Превантивна дейност


През отчетния период са издадени: 5 броя решения за преценяване на необходимостта от ОВОС, едно решение по ОВОС. Издадени са 8 броя писма за инвестиционните предложения и планове и програми, които не попадат в обхвата на приложение 1 и 2 от ЗООС. За 8 броя инвестиционни предложения на възложителите е указано, че предвидената дейност подлежи на преценяване на необходимостта от ОВОС. 
Извършена е проверка на два обекта в с. Кутово и с. Сланотрън, общ. Видин по реализация на проекти по „Чиста околна среда”. При проверките е констатирано, че средствата са използвани по предназначение и проектите са реализирани.
На „Макстрой” ООД, гр. Монтана  - находище за добив на строителни материали – варовици „Долна Вереница”, с. Д. Вереница, общ. Монтана е извършена проверка във връзка с писмо, информиращо за извършване на експериментално взривяване с цел извършване на сеизмична оценка за въздействиена взривните работи в/у яз. Стена на яз. „Огоста”. Взривяването е осъществено от лицензирана фирма в присъствие на представител на служба КОС, отдел „ОП” към ОД на МВР и екип експерти с апаратура за отчитане на сеизмичната активност. Същото е извършено на подготвено взривно поле в границите на концесионната площ с прокарани сондажи от 4 до 18 м на площ от около1,5 дка в мрежа от 3,5 м. При взрива не е констатирано разлет на скални късове, замърсяване и нарушаване на прилежащи терени. След изготвяне на сеизмичната диаграма, копие от същата ще бъде представена в РИОСВ – Монтана. 

